Lífshlaupið , heilsu - og hvatningarverkefni verður ræst í 13. sinn miðvikudaginn 5. febrúar nk . Lífshlaupið er ótrúlega skemmtilegur og góður vettvangur fyrir þá sem vilja byrja að hreyfa sig eða hreyfa sig nú þegar reglulega og vilja skrá hreyfinguna markvisst , hafa yfirlit og setja sér markmið . En auk þess að hvetja til hreyfingar daglega þá skapar verkefnið skemmtilega stemmingu á vinnustöðum og í skólum sem keppa sín á milli og innanhúss . Aðalmarkmiðið er að fá sem flesta til að hreyfa sig sem oftast á meðan á keppninni stendur . Fullorðnir að lámarki 30 mínútur á dag og börn og unglingar að lágmarki 60 mínútur á dag . Lífshlaupið skiptist í fjóra keppnisflokka : vinnustaðakeppni frá 5. febrúar – 25. febrúar , fyrir 16 ára og eldri ( þrjár vikur ) framhaldsskólakeppni frá 5. febrúar – 18. febrúar , fyrir 16 ára og eldri ( tvær vikur ) grunnskólakeppni frá 5. febrúar – 18. febrúar , fyrir 15 ára og yngri ( tvær vikur ) einstaklingskeppni þar sem hver og einn getur skráð inn sína hreyfingu allt árið Eins og ávallt hvetjum við alla landsmenn til þess að taka þátt í Lífshlaupinu og skapa skemmtilega stemmingu og auka félagsandann á vinnustaðnum / í skólanum .